Beşi nə (Növrəs İman)
Yeddi “lam” seçmişəm ayeyi-Quran,
Biri “əlif”, biri “bey”di, beşi nə?
Yeddi kimsənədi məxluqa pənah,
Biri Allah, biri Əli, beşi nə?

Könül, qafil olma, axtar, a yazı,
Təbib olan dərdə dərman, a yazı.
Yeddi mələk aləmlərdə, a yazı,
Biri ölüm, biri dirim, beşi nə?

Novrəs İman, nə düşübsən gümana,
Özünü qərq etmə dərya, ümmana.
Yeddi şeydi vacib olan insana,
Biri günah, biri savab, beşi nə?
XX əsrin qoşmaları
Müəmmalar
Qıfılbəndlər